Orèng towa

Orèng towa èngghi panèka orèng sè arabât ana' poto ḍâri spèsièssâ ḍhibi'. Manabi è manossa, orèng towa èngghi panèka orèng sè arabât ana' potona, bâḍâ orèng towa asli (biologis) bân bâḍâ jhughân orèng towa kala'an. Artèna orèng towa bologis èngghi panèka orèng towa sè ngasèllaghi ana' poto ḍâri spèrma bân ovum. Orèng towa biologis (orèng towa asli) èngghi panèka bhâlâ palèng otama bân ngaghungè 50% gènètik sè paḍâ.Ekaputri, Ayuwidia. (2024). Brain Based Parenting. Yogyakarta: Bentang Pustaka. Orèng binè' jughân bisa dhâddhi orèng towa lèbân jhâlân èbhu ghântè, maskè parkara panèka ghita' biyasa è naghârâ Inḍonèsia. Pan-snapan orèng towa bisa orèng towa asli otabâ orèng towa kala'an sè arabât bân marajâ ana' lèbât mondhut ana', tapè ta' ngaghungè talè bhâlâ kalabân ana' ka'dissa. Yâtèm piatu èngghi panèka ana' sè ta' ngaghungè orèng towa asli otabâ orèng towa kala'an, ana' ka'dinto bisa  èrabât sareng embana otabâ angghuta bhâlâ sè laèn.Lewis, Browne C. (2012). Papa's Baby: Paternity and Artificial Insemination. Kaca 136.

Orèng towa bisa jughân èangghep mènangka bângatowa è ḍâlem sèttong generasi. Kalabân kamajuwân ḍâlem èlmo kasèhadhân samangkènan, sa'èngghâ bisa dhâddhi sèttong orèng ngaghungè lebbi ḍâri duwâ' orèng towa asli. Akanta orèng towa asli kapèng tello' è ḍâlem parkara sè bâḍâ èbhu ghântè (ibu pengganti) otabâ orèng katello' sè ampon aparèng sampel DNA è bâkto rèproduksi sè parlo è bhânto sè bisa ngobâ sosonan gènètik orèng sè narèma.Gerdes, Louise I. (2009). Reproductive Technologies. Kaca 25.

Sè maso' ka ḍâlem bitongan orèng towa sè palèng biyasa èngghi panèka eppa', èbhu (asli otabâ kala'an), bân emba lakè', embâ binè'. Èbhu èngghi panèka orèng binè' sè ngaghungè talè otabâ hubungan kalabân ana' poto sè ampon èlahèraghi."mother definition". www.oxforddictionaries.com. Oxford Dictionaries. Èaksès tangghâl 2025-03-08.

 Sombher